|  |  |
| --- | --- |
| **Bardócz Csaba**  **Irodavezető részére**  **Járókelő Közhasznú Egyesület**  Budapest@jarokelo.hu | **Tárgy:** 000 00058191. sorszámú bejelentés  **Iktatószám:** VO/101/2/2020  **Ügyintéző:** Kerülő Attila  **Telefon:** 06 1 4338 189  **E-mail:** keruloattila@kobanya.hu |

**Tisztelt Irodavezető Úr!**

A Budapest X. Szállás utca 5-7. számú ingatlan előtti közterületre vonatkozóan az alábbi tájékoztatást adom.

A közterület elkerítése, a járda kizárása a gyalogos forgalomból a Budapest Főváros X. kerület Kőbányai Polgármesteri Hivatal Városüzemeltetési osztály hozzájárulása nélkül valósult meg. A rendelkezésre álló adatok alapján megállapítható volt, hogy az épület a Magyar Nemzeti Vagyonkezelő Zrt. tulajdonában és kezelésében van. Az NVM Zrt. képviselője és az általa megbízott generál kivitelező cég (Kiving Kft.) tájékoztatása szerint a rendkívüli balesetveszélyes helyzet elhárítása és a gyalogosok védelme érdekében a rosszállapotú ház és annak környezete került azonnali lezárásra, a Budapest Főváros X. kerület Kőbányai Polgármesteri Hivatalt erről az elkorlátozásról nem értesítették. Az NVM Zrt. a gyalogos forgalom számára egy ideiglenes (várhatóan két év időtartamra) járdát épít, a gyalogos közlekedési utat szabaddá és biztonságossá teszik. Az Alpin Kft., mint megbízott kivitelező vállalta, hogy az időjárási körülményeket figyelembe véve egy hónapon belül, a lehető leghamarabb elkészíti az ideiglenes, biztonságos közlekedésre szolgáló gyalogjárdát az előírásoknak megfelelően.

Budapest, 2020.február 24.

Tisztelettel,

Dr. Szabó Krisztián jegyző megbízásából

Szász József

osztályvezető